**Styrets økonomiske beretning for 2023**

Idrettsrådets (KIR) har i 2023 mottatt kr. 90 000 i tilskuddsmidler fra Kongsberg kommune og Viken Idrettskrets. I tillegg har KIR mottatt en annen mindre tilbakeføring som er inntektsført i 2023. Samlede regnskapsførte inntekter beløper seg til kr. 101 907. Foruten dette har ikke KIR hatt andre inntekter som skal regnskapsførers i 2023.

Samlede utgifter i 2023 er kr. 147 423. Av dette utgjør kr. 70 000 utdeling av midler merket «Utviklingsmidler» og kr. 1 500 merket «Aktive lokalsamfunn». Øvrige utgifter knytter seg til drift av KIR hvorav kr. 42 536 er styrehonorar for foregående styreperiode.

Regnskapet viser et samlet årsresultat på – 45 516 kroner.

Det negative resultatet belastes egenkapitalen.

Bankbeholdningen pr. 31.12.2023 var på kr. 1 945 352. Av dette er kr. 1 668 175 bokført som gjeld. Herav er kr. 1 570 000 øremerket finansieringen av stillingen som daglig leder i KIR. Beløpet har også hensyntatt kr. 300 000 til stillingen som ble utbetalt KIR fra Kongsberg kommune i 2022. Øvrige kr. 98 175 er ufordelt støtte/tilskudd som kan deles ut i 2024. Utover dette er det ingen annen gjeld eller bokførte eiendeler pr. 31.12.23.

Styret mener at det foreslåtte regnskapet viser et riktig bilde av den økonomiske situasjonen pr. 31.12.2023. Egenkapitalen pr. 31.12.23 er kr. 214 792. Styret kjenner ikke til forhold som skulle tilsi at denne er svekket pr. dato. Styret mener at egenkapital og likviditet er forsvarlig, og at forutsetningene for videre drift er til stede.

Idrettsrådets virksomhet forurenser ikke det ytre miljø.

Idrettsrådet har ikke hatt kostnader til forskning og utvikling.

Idrettsrådet har ingen ansatte. Arbeidsmiljø og samarbeidsklima mellom de tillitsvalgte har vært godt.

Idrettsrådet er underlagt idrettens lovfestede bestemmelser mht. kjønnsfordeling. Styret har bestått av 5 menn og 3 kvinner.